Downloaded from YTS.BZ
Official YIFY movies site: YTS.BZ
SACHSENHAUSENIN KESKITYSLEIRI - SAKSA
ENGLANNIN PANKKI
NATSIHALLITUS VÄÄRENSI VUONNA 1940 -
SATOJEN MILJOONIEN ARVOSTA PUNTIA.
SUUNNITELMANA OLI SALAKULJETTAA RAHAT ISOON-BRITANNIAAN,
JOKA VASTUSTI VIIMEISENÄ LÄNSIEUROOPPALAISENA MAANA FASISMIA.
KUN PANKKIJÄRJESTELMÄÄN TULVISI VALTAVASTI RAHAA,
TALOUS ROMAHTAISI JA SAKSA VOITTAISI SODAN.
Heil Hitler, perkele.
19. MARRASKUUTA 1940
BIRMINGHAM SMALL ARMSIN TEHDAS - ENGLANTI
Kunniaksemme on järjestetty ilotulitus, neidit.
Hyvää yötä, tytöt. - Nähdään aamulla, toverit.
Jos Luoja suo. - Iltaa, muru.
Terve, Sid.
Keittäisitkö teetä?
Missä viivyit? - Iltaa kaikille.
Tule istumaan. Pidimme sinulle paikkaa. - Agnes saapui, neidit.
Liity seuraan.
Kappas vain.
Onpa upea.
Kiitos kaikille.
Näitkö hehkun kukkuloiden yllä viime yönä, Tom?
Birmingham koki helvetin.
Small Heathiin osui.
Kotiisi.
Kauheaa.
Pommeja pakeneva mustalaisperhe oli viime yönä tullut aidan läpi tilalle.
Aja heidät pois. - He kuuluvat Palmerin perheeseen.
Kuuluisia noitia, ennustajia ja povaajia.
En halua ketään talon lähelle. En edes kiehtovia ihmisiä.
En halua kenenkään heistä kiroavan minua, jos ajan heidät pois.
Sinut on jo kirottu, ystäväiseni.
Sinut on kirottu olemaan viimeinen palkolliseni maan päällä.
Kun olin kukkuloilla,
yksi Palmerin naisista tunnisti minut entisajoilta.
Hän kysyi, tiedänkö Tommy Shelbyn kohtalosta.
Hän kutsui sinua Rom Baroksi. Kaikkien mustalaisten kuninkaaksi.
Siinä meillä vasta oli kuningas. - Olet mustalaisille sitä edelleen.
Mitä vastasit naiselle?
Sanoin, että tietääkseni kuulu gangsteri Tommy Shelby -
on vetäytynyt tästä maailmasta -
ja kirjoittaa kirjaa.
Haista paska.
"En ole yksin ollessani yksin.
Henget näyttäytyvät minulle.
Kuollut tyttäreni Ruby leikkii puutarhassa.
Hänen huivinsa roikkui oksalla,
jolla ei ennen ollut huivia.
Se ei olisi voinut päätyä sinne muuten.
Nyt huivi on työpöydällä edessäni."
Näin Rubyn taas.
14. MAALISKUUTA 1895 - 2. JOULUKUUTA 1938 AIKAAN KESKITALVEN
Pelkuri sanoisi koko juttua mielikuvitukseksi.
Sitä se ei ole, Arthur.
Olen vaikka mitä,
mutten ole pelkuri.
Tom. Sinulle on vieras.
Siskosi. Hän oli yrittänyt soittaa puhelinkopista kertoakseen,
että tulee tapaamaan sinua sanoit mitä tahansa.
Hänellä on kuulemma huonoja uutisia.
Hän on portilla. Päästänkö hänet sisään?
Älä. Menen sinne.
Jumalauta, Tom. Päästä siskosi sisälle.
Arthur.
Mitä huonoja uutisia?
Viime yönä BSA:n tehtaaseen osui suoraan.
Kaikki tykistövaraston yövuorolaiset kuolivat.
Sinä olet heidän kansanedustajansa. - Eivät he moista kaipaa.
He rukoilevat Kristusta ja sinua, eikä kumpikaan vastaa.
Käyn omaa sotaani, Ada.
Pääni sisällä.
Sinulla on perhettä muuallakin kuin aaveiden joukossa.
Milloin viimeksi puhuit pojillesi? - Olen käynyt läpi kaikkea.
Kaikkea.
En ole koskaan ollut isä.
Olin hallitsija.
Enkä usko enää minkäänlaiseen hallitsemiseen.
Puhuin...
Puhuin Charlesin kanssa. Hän on etulinjassa Pohjois-Afrikassa.
Kuunteletko edes radiota? - Ei minulla ole radiota.
Ja toinen poikasi, mustalaispoikasi,
johtaa Peaky Blindersia kuin eläisimme taas vuotta 1919.
Hän on pahempi kuin sinä ja Arthur. - Se on hyvin synkkää.
Sinun on palattava takaisin.
Sano pari sanaa kuolleiden haudalla ja puhu pojallesi,
ennen kuin valtio hirttää hänet tai kansa lynkkaa hänet.
Ada.
Näen asioita.
Olet aina nähnyt.
Mutta Arthurin kuoleman jälkeen... - Arthurin kuoleman jälkeen...
Arthurin kuoleman jälkeen on tuntunut kuin päässäni olisi avautunut ovi.
En saa sitä kiinni.
Pojat. Peaky Blinders on täällä.
Mitä teemme?
Peaky Blinders tekee tahtonsa mukaan.
Selvä.
Juuri noin. Hienoa.
Teillä ei ole oikeutta. Ei mitään helvetin oikeutta.
Asevaraston aseet on määrä toimittaa etulinjaan.
Sallimmeko tämän?
Kuuluisitte poliisin hoteisiin. Olitte keitä helvettejä hyvänsä.
Olemme vapaaehtoisia poliiseja,
jotka hyvä ystäväni Birminghamin poliisipäällikkö rekisteröi tänä aamuna.
Heitä me olemme.
Annatteko heidän vain viedä aseet?
Jokainen lainmukaisen velvollisuutemme täyttämistä vaikeuttava tunnistetaan.
Heidän kotinsa paikannetaan ja perheensä hakataan.
Peaky Blindersin käskystä.
Peaky Blinders voi pelotella poliisipäällikköä, muttei minua.
Olen nähnyt viime sodassa pahempaa kuin voitte kuvitella.
Olet hyvin rohkea mies.
Hyvin rohkea.
Mutta hyvin typerä.
Pysy maassa.
Paikka.
Kävit sotasi Flanderissa, vanhus.
Älä sodi minua vastaan.
Kas niin.
Mennään. - Valmiina?
Siitäs sai.
Paskiainen!
Hei. - Niin?
Viekää niin paljon Stenejä, Browningeja ja dynamiittia kuin jaksatte kantaa.
Ja minulle uusi pistooli. - Mitä odotat tulevaksi, Duke?
Ongelmia.
Mahdollisuuksia.
Selvä.
Mennään.
Saksalaiskoneet tekivät useita iskuja viime yönä.
Ilmahyökkäykset riehuivat koko maassa aamuun asti.
Birmingham palaa! - Viholliskoneita on nähty etelärannikolla...
BSA:n tehtaaseen osunut! - ...maan luoteisosissa ja pääkaupungissa.
Kohteiksi joutuneista alueista pahiten kärsi Birmingham.
On lähes mahdoton uskoa, että tuli...
BSA on eristetty, mutta voimme viedä kukkia ja puhua omaisille.
Äiti. Ryhdistäydy.
He haluavat Tommyn, mutta saavat minut.
Älä vie tätä pidemmälle.
Kehtaatkin näyttää naamasi, Ada Shelby. Peaky Blindersisi teki tämän.
Ulos, pojat.
Juuri noin.
Pojat.
Terve kaikille.
Yksityistiloissa odottaa joku kusipää Lontoosta.
Kielsin koskemasta hänen autoonsa.
Herra Shelby.
Laiva saapuu Liverpoolin satamaan.
Tässä. Voitte pitää sen.
Väärennetty vitosen seteli suoraan painosta.
Ja noita riittää. - Kuinka paljon?
Niitä on 350 miljoonan punnan edestä.
Tehtäväni on ujuttaa rahat Britannian talouteen rikollisjengien avulla.
Peaky Blinders saa 20 prosentin osuuden.
Eli 70 miljoonaa puntaa, jotka voitte käyttää miten haluatte.
Mutta varautukaa anarkiaan, joka siitä seuraa.
Olen valmis.
Berliinissä oltaisiin toki tyytyväisempiä, jos puhuisin isänne kanssa.
Oltaisiinko?
Minä olen nyt johdossa.
Duke, eikö? - Duke.
Duke. Jos sinä olet johdossa, minun on varmistettava,
että olet halukas syyllistymään maanpetokseen,
jonka myötä Saksa voittaa sodan.
Maailma ei välitä minusta paskan vertaa.
Enkä minä maailmasta.
Eli sinulla ei ole liittolaisia eikä rajoja, joita et suostu ylittämään.
Olit onnekas, kun löysit minut.
Hyvä. No...
Saat todistaa sanasi pommituksen aikana tänään.
Johnny!
SEURAA AVOIMIA IKKUNOITA
"Satutin veljiäni ja eniten Arthuria, joka oli kahlittu peto."
Kotiini ei tulla.
Hei. Avasin ikkunat vain päästääkseni osan hengistä ulos.
Tulin toimittamaan viestin Rom Barolle.
Kirjoitatte kuulemma jotain.
Ei helvetissä.
Luulette tuntevanne minut.
Näette kaksossiskoni kasvot omissani.
Vaikka hän kuoli jo jokin aika sitten, puhun hänelle yhä.
Unissa.
Istunnoissa.
Hän pyysi minua välittämään viestin.
Teistä saa helposti selvää.
Päänne sisälle on helppo murtautua oikealla avaimella aivan kuten kotiinne.
Siskonne nimi -
oli Zelda, eikö?
Niin oli. Olen Kaulo Chiriklo.
Romanikielellä "mustarastas". - Mustarastas.
Osaatte kielen vielä. Se on etu.
Eli te...
Te makasitte siskoni kanssa.
Stow'n mustalaismarkkinoilla vuonna 1914. Hän sai lapsenne Duken.
Tiedän kaiken vauvasta ja miehestä, joka hänestä on tullut.
Jätin hänelle valtakuntani. - Ei. Hylkäsitte valtakuntanne ja poikanne.
Hän ei ollut valmis.
Jos hän haluaa rahaa, olen jo antanut hänelle tarpeeksi.
Ja jos hän on vaikeuksissa, minulla on niitä omastakin takaa.
Tiedän vaikeuksistanne. Ette pääse niistä kirjoittamalla.
Kotianne riivaavat takianne kuolleiden henget.
Ette ole kertonut viestiä.
Poikanne on pulassa.
Hän työskentelee pahojen miesten kanssa, jotka tuhoaisivat kansamme.
En sekaannu moisiin töihin enää.
Jos suostutte pelastamaan poikanne,
autan siskoni kanssa teitä löytämään rauhan.
Näin avoimet ovet ja ikkunat.
Mitä helvettiä? - Älkää ampuko, herra Dogs.
Leen sukuhaarassa olemme tietääkseni pikkuserkuksia.
Johnny. Kypsennä ne tänään ampumasi kyyhkyt.
Meillä on vieras.
Niin mikä meillä on?
Se nainen on Palmerin mustalaisten kuningatar.
Kai ymmärrät sen?
Hän järjestää istuntoja sodassa kaatuneiden leskille ja äideille.
Tienaa heidän surullaan käyttäen ääniä, pöydän paukutusta ja plasmaa.
Ektoplasmaa. - Älä anna hänen käyttää suruasi hyväksi.
Seurapiiriperhoselta tuoksuva sosialisti.
Ada-täti.
Olin juuri BSA:ssa. - Aivan. Viime yön ilmahyökkäys.
Ajattelin, että autamme heitä.
Puuhastelijoita piisaa nykyään.
Mitä nuo siat tekevät tuolla? - Teurastamoon Wolverhamptonissa osui.
Päätin ottaa ne meille ennen Black Countryn poikia.
Tappeletko sioista naapurin kanssa?
Tarjoan myös hoitoa järkyttyneille ja sureville.
Sota ja morfiini. Vähän kuin...
Vähän kuin veli ja sisko. Kysy isältäni.
Tuo morfiini on varastettu sairaalasta. Pitäisi ilmiantaa sinut.
Kenelle?
Arthur on kuollut. Kuten Polly ja Jeremiahkin.
Isäni taas... Isäni on menettänyt järkensä.
Vain sinä jäät jäljelle.
Ja olet täynnä tyhjiä uhkauksia.
Näytät siltä kuin kuuluu.
Kuten isäsikin.
Mutta sinut tuhoaa se, mikä sinulta puuttuu.
Eli mikä?
Kun elämäntapasi johtaa kuolemaan,
arkustasi kohoavassa savussa ei seiso ketään.
Se on vain savua.
Sinulta puuttuu perhe, Duke.
On aina puuttunut.
Aina, jumalauta. Mutta kerron, mitä minulla on.
Jotain paljon suurempaa kuin mikään isäni tekemä.
Ja minä teen sen.
Puretaan lasti aamulla, kun lumentulo on lakannut, Curly.
Mene lämmittelemään.
Kaiken BSA:ssa näkemäni jälkeen en lämpene enää koskaan, Charlie.
Mitä? Pitääkö äänestää?
Tiedät kyllä, että saat siinä tapauksessa ääneni.
Duke varasti tänä aamuna aseita hallituksen asevarastosta.
Ja Birminghamin poliisipäällikkö oli antanut hänelle kirjallisen luvan siihen.
Menen huomenna sotilaspoliisin kasarmille. - Ada.
Kukkia laskemassa oli ryöstön nähneitä. Tunnistin osan.
Tarvitsen lausuntoja. - Kukaan ei puhu sinulle.
Tarvitsen vain osoitteet.
Oman hyvinvointisi vuoksi.
Vain yksi mies voi pysäyttää Duke Shelbyn,
ja se mies kirjoittaa jotain helvetin kirjaa.
"Vuonna 1914 -
minä ja veljeni Arthur -
värväydyimme vapaaehtoisina tunneliprikaatiin.
Savenpotkijoiksi, jotka kaivautuivat vihollisen etulinjaan.
Tunneleissa oli painajaismaista.
Palasin sodasta kotiin,
mutta sota tuli mukana pääni sisällä.
Ja osa minusta on yhä maan alla."
AIKAAN KESKITALVEN
"Se piinattu sielu, joka vaeltaa elämän ja kuoleman välisellä rajalla -
pääsemättä pois."
Mistä helvetistä sait tuon huivin?
Kävin kävelyllä. Minä...
Minä löysin sen haudalta.
Tässä.
Se oli veljesi haudalla.
Markkinoilla ja häissä puhutaan, että hän riisti hengen itseltänsä.
Kaikki tämä asian ajatteleminen ja siitä kirjoittaminen...
Istu. Syödään, ennen kuin ruoka jäähtyy.
Mutta näetkö sen omien silmiesi edessä?
Lainaan joskus siskoni ruumista kuin vanhaa mekkoa.
Pyysin Kauloa jättämään meidät hetkeksi kahden.
Minä tässä.
Zelda.
Ja esitys on alkanut. - Usko tulee ja menee.
Sillä ei ole väliä.
Mutta jos tämä auttaa,
tuo huivi kuuluu tyttärellesi Rubylle.
Hän sanoi jättäneensä sen sinua varten oksalle.
Menin siis veljesi haudalle ja puhuin hänen kanssaan.
Sanoit, että vain pelkuri uskoisi tämän kaiken olevan mielikuvitusta.
En halua pelotella.
Meidän pitää puhua.
Mitä muuta veljeni sanoi?
Kerron, jos suostut auttamaan poikaamme.
Oli kyse mistä vain, en pysty auttamaan häntä.
En pysty auttamaan.
En ole enää se sama mies.
Sitten autan sinua olemaan taas se mies.
Vien sinut takaisin sinne, mistä kaikki alkoi.
Minun pitää herättää sinut.
Ei sanoilla.
Vaan toisenlaisella istunnolla.
Muistatko, kun olimme markkinoilla?
Makasimme pähkinäpuun alla.
Piileksimme maailmalta.
Sinä päivänä Duke sai alkunsa.
Muista.
Ja palaa sitten maailmaan.
VÄESTÖNSUOJA
Tänä aamuna tehtiin ryöstö.
Duke Shelby varasti aseita BSA:n tehtaalta.
Paikalla oli silminnäkijöitä.
Tunnistan muutaman paikalla olleen kasvot.
Tarvitsen ihmisiä, jotka antavat lausuntonsa kansanedustajalleen.
Pystymme pysäyttämään Duke Shelbyn.
Juotavaa?
Ei, kiitos vain.
Tämä on Virgil. Hän on Brittiläisen fasistiliiton apulaisjohtaja.
Autan jakamaan rahat kumppaneillemme ympäri maata.
Minun pitää päättää, pystymmekö työskentelemään kanssanne.
Siksi Virgilillä on kysyttävää.
Miten noudatte rahat? - Järjestän kolme proomua.
Satamasta lähtevät kuorma-autot tutkitaan, ja hiiliveneet kulkevat vapaasti.
Olette tehnyt läksynne. - Niin olen.
Ja veneiden omistajat ovat sukulaisiani. - Se on sekä hyvä että huono asia.
Mitä jos he kieltäytyvät? - Eivät he kieltäydy.
Pyydämme teitä ottamaan haltuunne 70 miljoonaa puntaa.
Tarvitsen varmuuden.
Mustalaisilla on ymmärtääkseni perheeseen liittyviä sääntöjä.
Vahingot verenperinnössä eivät koske minua.
Eikä minulla kuulemma ole perhettä.
Hyvä.
Teillä on siis suunnitelma. - Eli kyse on enää luonteestanne.
Soitin teille iltapäivällä ja kerroin totuuden ystävästämme Virgilistä.
Niin soititte.
Minkä totuuden kerroitte?
Minuun otettiin eilen yhteyttä Berliinistä.
Kuulin tärkeän tiedon. - Minkä tiedon?
Olette puhunut rakastajattarellenne, eikä teihin voi enää luottaa.
Puhuin sen naisen kanssa, ja hän vahvisti kuulemani asiat.
Hän oli mukava nainen.
Sääli.
Mitä helvettiä sinä selität?
Ei!
Vielä kerran.
Ammu vielä. - Hän on kuollut.
Ei ole, usko pois. Ammu vielä.
Kelpaako? - Hyvä poika.
Helvetin elukka.
"Kuljette yhä syvemmälle vereen,
kunnes jalat eivät yllä pohjaan ja teidän on opittava uimaan siinä."
Komentava upseeri sanoi minulle noin vuonna 1914.
Hän on jo kuollut.
Ota lasillinen.
Hän ei osannut olla hiljaa.
Syynä on yläluokkainen varmuus.
Päättäjien ääni, jota isäsikin varmasti vihaa.
Sama ääni varmaan käskytti häntä jollain mutapellolla.
Äskeisellä teollasi ei ole seuraamuksia. Yhteistyökumppaneillani on valtaa.
He ovat poliitikkoja, tehtaanjohtajia, kuningasperheen jäseniä...
Varmistan, että olet hallinnon vaihduttua turvassa.
Joten...
Huomenna.
Viet veneet Liverpooliin ja keräät rahat.
Niin.
Mutta nyt -
keksit keinon hävittää tuo paska.
Perkele.
Et ole ollut naisen kanssa hetkeen.
Nautitko siitä?
Kenties.
Kenties, vai?
Miten niin kenties?
Tuo sinun hymysi tuo mieleeni vain sen, miten paljon sisimmässäsi on surua.
Haluatko tietää, mitä muuta Arthur-veljesi sanoi minulle?
Hän sanoi, ettei ollut yksin sinä iltana.
Esitys päättyy tähän. - Hän ei syytä sinua.
Lakkaa puhumasta.
Kaikki uskovat, että Arthur Shelby tappoi itsensä.
Nyt hiljaa. - Hän ei ollut yksin.
Sinä olit hänen kanssaan.
Hän meni toimistoosi.
Hän halusi lainata rahaa. - Ei.
Kuuntele minua.
Hänellä oli ase, ja hän varasti autosi.
Menit etsimään häntä.
Kerro minulle.
Ilta oli sumuinen.
Kun löysin Arthurin,
hän oli loukkaantunut, mutta yhä sekaisin.
Oopiumia oli mennyt paljon.
Hän alkoi uskoa, että olen paholainen.
Se oli vahinko.
Ja silloin päässäni oleva ovi lensi auki.
Pystyt sulkemaan oven.
Voit löytää rauhan, jonka lupasimme sinulle.
Et voi pelastaa Arthuria.
Etkä Rubya.
Mutta voit pelastaa poikasi.
Pois siitä.
WATERLOON SATAMA - LIVERPOOL
Tom?
Mitä helvettiä?
Menen Birminghamiin. - Minne?
Katsomaan poikaani. - Et ole valmis tähän maailmaan.
Mitä aseita otat mukaasi? - Vain itseni.
Menetkö sinne ilman aseita ja Arthuria rinnallasi?
Selvä. Tulen mukaan.
Ja minä ajan. - En etsi ongelmia.
Et niin, mutta Garrison Lanella ongelmat etsivät sinua.
Huomenta.
Hävitin ruumiin. - Älä kerro enempää. Söin juuri.
Mutta pelkäänpä,
että tänä aamuna tulee uusi ruumis hävitettäväksi.
Väestönsuojassa oli viime yönä fasistien kannattaja, ja isäsi sisko...
Ada, eikö?
Ada. - Hän oli myös siellä.
Hän kerää todistajanlausuntoja sinua vastaan siitä asevarkaudesta.
Hän aikoo toimittaa lausunnot sotilaspoliisille myöhemmin tänä aamuna.
Joudut hirteen, jos hän luovuttaa lausunnot.
70 miljoonaa puntaa tai hirttosilmukka. Mitä sanot?
Hyvä.
Tiedätkös, minulla on poika,
ja minä häpeän häntä syvästi.
Hän kirjoittaa runoja, jumalauta.
Jos sinä olisit poikani, vaalisin sinua.
Anna aihetta ylpeyteen.
Et koske siihen aseeseen, Tom. Se on minun.
Jos sinä olet isä ja Duke Shelby on poika,
pyhä henki Johnny Dogs tarvitsee vähintään revolverin.
Tulen mukaasi.
Vien lausunnot kasarmille. Sitä vartioi sotilaspoliisi, Karl.
Äiti. Saatan sinut.
Menen vain Montague Streetille.
Kuuntele minua. En pelkää mitään. Sinunkaan ei siis tarvitse pelätä.
Huomenta, herra Shelby.
Helvetti sentään.
Helvetti...
TIE SULJETTU
Ada!
Pakene!
Ei! Äiti!
Et antanut aihetta ylpeyteen.
Pysäytä auto, Johnny.
Pysäytä auto, jumalauta!
Soittiko joku teille, herra Shelby? - Ei.
Täällä on ammuskeltu. - Näpit irti minusta.
Siskonne on kuollut, ja uskomme poikanne tietävän asiasta.
Missä ruumis on?
Saint Elizabethin ruumishuoneella. - Tom.
Mene ruumishuoneelle. - Menemme yhdessä.
Ota tämä ja vartioi häntä. - Ei aseesta enää ole apua. Hän on kuollut.
Tottele nyt vain.
Minne sinä menet?
Olet aseeton.
Tervetuloa takaisin. - Kiitos, Peggy.
Haluan puhua tämän pubin omistajalle.
Sotapelkuri ei ehkä huomannut, että tanssimme sen musiikin tahtiin.
Voitte jatkaa, kun kysymykseeni on vastattu.
Kuka helvetti edes olet?
Haluan vain puhua omistajalle. - Kas niin, kultaseni.
Nyt tehdään näin. Käännyt ympäri ja panet levyn takaisin soimaan.
Valitset hitaan kappaleen, ja sitten me kaksi liihottelemme tanssilattialla -
kuin Fred Astaire ja Ginger Rogers konsanaan.
Pidätkö tanssimisesta?
Kysyin sinulta jotain.
Haluatko tanssia, kultaseni?
Jumalauta.
Pysykää rauhallisina. Jos joku aikoo vetää esiin aseen, jättäköön väliin,
koska tämä mies, hyvät naiset ja herrat, on Tommy Shelby.
Kuka helvetti on Tommy Shelby?
Ehkä jonkun pitäisi selittää hänelle, kuka olen.
Ei kiinnosta paskan vertaa.
Me kaksi tanssimme nyt.
Pane levy takaisin soimaan.
Miten olisi tanssi -
nimeltä quickstep?
Olet ehkä kuullut siitä.
Pakoon! - Perkele!
Perke...
Musiikki on aina huono ajatus pubissa. Sinä siinä.
Etsin poikaani.
Ylitit kaikki rajat.
Varastit omilta.
Myit naisia. - En tappanut Adaa.
Varastit lääkkeitä lapsilta.
Ylös siitä! - En tappanut häntä.
Minun haluttiin tappavan hänet, mutten pystynyt siihen. En ole sellainen.
Millainen sitten olet?
Haista paska.
Millainen mies olet?
En tapa sukulaisiani.
Olen aito romani. Ja olen kyllä tehnyt syntiä, koska en tiedä muusta.
Et jättänyt minulle muuta kuin synnin. Kuuletko, isä?
Et jättänyt kuin synnin. Helvetin synti on kaikki, mitä jätit minulle.
Nyt puhut.
Puhu.
Adan tappanut mies ajaa Morriksella, jossa on kolme luodinreikää.
Hän esitteli minulle suunnitelman.
Jotain isompaa kuin mikään, mitä olet koskaan tehnyt.
Perkele.
Kerro.
Kerro, mitä hän aikoo.
Löysit näköjään poikasi.
Haluatko olla hetken yksin?
Minulla on asioita hoidettavana. - Mitä asioita?
Anna se ase.
Odotan jotakuta.
Ketä? - Adan ampunutta miestä.
Hän tulee tänne, koska arvaa, että hyvästelen siskoni.
Hän tappaa minut, etten tapa häntä.
Käske poikani viedä varastamansa aseet Charlien romuvarastolle.
Minun kannattaisi jäädä tänne kanssasi.
Ala mennä.
Meistä ovat kuolleet kaikki paitsi se, joka haluaisi kuolla.
Olisi pitänyt palata, kun pyysit.
Tunnustan sinulle, sisko.
Minä tapoin Arthur-veljemme.
Se ei ollut vahinko.
Eikä armonlaukaus.
Tapoin hänet, koska olin kännissä ja raivoissani.
Olisin voinut säästää hänen henkensä.
Tapoin oman veljeni.
Halusin vapautua hänestä.
Lupaan sinulle, sisko.
Ja sinulle, Arthur. Sekä sinulle, Ruby.
Tästä pahasta seuraa jotain hyvää.
Olit kuulemma ratsuväessä. - En silti ole mikään porho.
Sinut pantiin kuulemma maan alle. - Savenpotkija.
Hitler teurastaa hiljaisuudessa kaikki porhot. Tiesitkö sen?
Hänellä on sentään suunnitelma.
Ratkaisuja.
Kaikki tämä roska,
joka kasvaa keskuudessamme ja tartuttaa meidät, pitää hävittää.
Hyvän pitää antaa kasvaa. Tekoni on hyvä asia, Tommy.
Lopetan sodan seteleillä pommien sijaan. Kaikki rikastuvat, eikä kukaan kuole.
Helvetin yksinkertaista.
Stenissä on 30 patruunaa. Omasi ovat pian lopussa.
Hyvä poika.
Jokin aika sitten äitisi henki tuli luokseni.
Ei.
Nyt ei ole mustalaistaikojen aika. - Se osuus on hoidettu.
Nyt on aika olla käytännöllinen.
Kaikki on sovittu. Isäsi palaa pelastamaan sinut.
Sitten voitte tehdä yhteistyötä.
Eli tilaisuutesi on koittanut.
Mikä tilaisuus?
Päätit pikkupoikana, että olet herttua.
Kaikki nauroivat.
Sinun on nyt aika olla kuningas, eikä kukaan tällä kertaa naura.
Taistelet rinta rinnan isäsi kanssa.
Tottelet häntä.
Ja sumun turvin -
pölyn laskeutuessa...
Hän haluaa rauhaa.
Lupasin hänelle rauhan.
Hän tietää sielussaan,
että luoti on ainoa asia, joka sen hänelle suo.
Olet hänen vanhin poikansa.
Kun hän on poissa, otat itsellesi nimen Rom Baro.
Mustalaiskuningas.
Sitä äitisi toivoi sinulle aina.
Yhdessä voimme hallita.
Mutta sinun täytyy päättää, oletko valmis kuninkaaksi.
Oletko kunnossa?
Puhuin Duken kanssa. Hän sanoi haluavansa auttaa sinua.
Tarvitsen ensin nelipyöräiset mustalaisvankkurit.
Haluat kuulemma auttaa tappamaan Adan surmaajan.
Niin haluan.
Curly. - Tom.
Tiedän, että munasin aiemmin, mutta voin auttaa sinua.
Mietinkin, soittaisitko.
Tommy lähtee perääsi. Hän tietää, missä olet.
Soitan uudestaan Liverpoolista.
Mitä haluat vastineeksi?
70 miljoonaa. Saman kuin ennenkin. - Sitten asia on sovittu, herra Shelby.
Tom.
Sinua tultiin tapaamaan.
Hän sanoo olevansa Liverpoolin sataman kuningas.
Stagg.
Tommy.
Oletko varma miehestä?
Olen. Luodinreikäiset Morrikset ovat harvassa.
Waterloon satama. Varasto 47.
Lahjoin maanmittarin. Näissä ovat kaikki sisään- ja uloskäynnit.
Tarvitsen sinua Liverpooliin saavuttuamme.
Mitä helvettiä siinä varastossa on?
Mies, jonka haluan kuolevan. Ja ase, jonka takia voimme hävitä sodan.
Emme saa mitaleja, eikä kukaan saa tietää teostamme,
mutta teemme jotain hyvää jalon päämäärän eteen.
Olit jo päättänyt, ettei tämä ole sinun sotasi.
Nyt on.
He ovat natseja, ja sinä olet mustalainen.
He ovat teurastaneet kansaasi vuosia, joten tämä on aina ollut sinun sotasi.
Minun piti selvittää muutama asia pääni sisällä.
Tule tänne!
Vauhtia. Saamme kuulla kunniamme.
Tässä on poikani.
Voit kutsua häntä Dukeksi. - Sana sinusta on kiirinyt.
Olet kuulemma isääsikin pahempi.
Ei hän ole pahempi.
Flanderin taistelukentät eivät mätäne hänen päänsä sisällä.
Hän ei ole kirottu kuten me.
Ja olen päättänyt luottaa häneen.
Enkö olekin, poika?
Varasto 47 Waterloon satamassa.
Lännessä lastauspaikkoja vartioidaan tiukasti.
Idässä on satama-alue.
Kanavaveneet lähestyvät varastoja vesiltä käsin harhautuksena.
Sillä välin minun pitää etsiä Beckett, jotta saan rahat.
Varasto 47:n alla on ilmanvaihtohormi.
Pääsen sen luo Waterloon tunnelin kautta.
Ei. Waterloon tunneli suljettiin 50 vuotta sitten.
Puolet siitä on romahtanut, ja se on sinetöity.
Satamaviranomaiset panivat sisäänkäynnille teräsportin estääkseen salakuljetukset.
Veneet ovat valmiina. - Selvä. Jätä tunneli minun huolekseni.
Olen siellä huomenna keskiyöllä.
Ei myöhemmin. - Käskystä, pomo.
Tommy Shelbyn pojan osa ei voi olla helppo.
Keksin keinoja selvitä.
"Omistan tämän kirjan tyttärelleni Rubylle ja kahdelle pojalleni.
Vanhin poikani Duke olisi luontainen perilliseni,
mutta tämä ilta on koe, joka paljastaa totuuden hänestä.
Vanhin poikani, synkkä kuvajaiseni, kirjoittaa tämän tarinan viimeisen luvun.
Tarinan loppu on hänen päätettävissään.
Tänään näemme, seuraako kaikesta tästä pahasta jotain hyvää."
Charlie! Tommy on lähtenyt.
Hän otti ruumasta mukaansa viisi pakettia räjähteitä ja maamiinan.
Meillä on ohjeemme.
Kuinka kauan? - Kuulemma 30 minuuttia.
Ei ole olemassa lukkoa, aitaa tai porttia, jota serkkuni eivät saisi auki.
Ennen kuin lähden, Kaulo Chiriklo,
haluaisin, että povaat minulle.
Sydämesi on särkynyt kahdesti.
Katso päänviiva.
Voi pääraukkaasi, Tommy. Syviä juovia kautta linjan.
Sitten elämänviiva.
Sota näkyy tässä.
Ensimmäinen sota ei kukistanut sinua, mutta irrotti sinut aiemmasta minästäsi.
Tässä on väli.
Siitä menit aina vain alaspäin kuin kärrynpyörä. Vyöryit vyörymisen vuoksi.
Ja silti minua sanotaan kuninkaaksi.
Olet kuningas, joka ei enää halua kruunuaan.
Kruunu on silti minun.
Olet kertonut vain menneisyydestä.
Kerro nyt tulevaisuuteni.
Mitä minulle tapahtuu tänä iltana, Kaulo Chiriklo?
Pyysit rauhaa.
Tänä iltana saat sen.
Tiedät siis aikeeni.
Tiesin aikeesi siitä asti, kun tulit mailleni -
ja kysyit Johnny Dogsilta Rom Baron voinnista.
Kauan sitten Polly Gray kertoi minulle,
että jos mustarastas lentää jonkun kotiin, seuraa kuolema.
En uskonut tapaavani toista Pollyn kaltaista.
Mutta kappas vain.
Tommy.
Tänä iltana joko sinä tapat hänet -
tai hän tappaa sinut.
Selvä. Siinä kaikki. Kaikki on lastattu.
Hypätkää kyytiin.
Vauhtia.
Muistakaa.
Keskiyöllä.
Kaikki tapahtuu keskiyöllä.
Mies, jota odotitte. Hän sanoi oikean salasanan ja on aseeton.
"Ja veli antaa veljensä kuolemaan ja isä lapsensa,
ja lapset nousevat vanhempiansa vastaan ja tappavat heidät."
Markus, 13. luku ja 12. jae.
Näytäpä, mitä isäsi aikoo tehdä.
Kolme venettä tulee satama-altaaseen tunnelista.
Miehillä on aseinaan Stenejä ja Browningeja.
Aseet on piilotettu veneiden ruumaan, jottei hyökkäys paljastu.
Viisi minuuttia, pojat. Aika lähteä.
Kaikki maihin.
Jos iskette voimalla, kukistatte heidät ennen kuin he ehtivät ampua.
Tehkää velvollisuutenne.
Otan mukaani 15 miestä. Loput jäävät sisälle.
Juodaan paukut.
Oletko varma tästä? - Olen.
Rauha meidän aikanamme.
Odottakaa, että kaikki ovat päässeet tunnelista.
Odottakaa käskyäni.
Helvetin tyhmä mustalainen! Mitä olet mennyt tekemään?
Heitin kolikkoa.
Kolikko käski pettää isäni.
Mutten totellut sitä.
Päätin toimia oikein.
Lähetä minut siis tieheni.
Paina liipaisinta.
Isäsi luulee olevansa aina askeleen edellä.
Mutta hän jätti sinut taakseen.
Millainen isä jättää poikansa?
Heti tänne sieltä!
Missä helvetissä olit?
Keskiyö tuli ja meni. Missä helvetissä olit?
Voisit edes kehaista. - Olen täällä yhdestä syystä.
Sinut kannattaa äitisi mukaan pelastaa. - Äiti kuoli ajat sitten.
Hän on itsepintainen nainen.
Mikä helvetti tuo on?
Se selviää 30 sekunnin päästä. Häivy siitä.
Perkele.
Me jumalauta onnistuimme, isä!
Nouse ylös.
Olen hevonen.
Tee sinä se.
Tekisit sen hevoselle.
Käytä Kaulon antamaa luotia.
En. - Ota tämä.
Tom.
Anna mennä, poika.
Käytä saamaasi luotia, poika. - Ei.
Anna mennä. - Paskat.
Tee se, poikani.
En pysty siihen. - Kyllä pystyt.
Anna mennä.
Raskas on kruunu.
Anna mennä!
Aikaan -
keskitalven.
Kerätkää setelit ja polttakaa ne.
Selvä on,
Rom Baro.
Lähetetään hänet matkaan.
"Antakaa autoni Johnny Dogsille -
ja viinini Garrison-pubille.
Hevoseni saakoon joku, jolla ei ole niille töitä,
luotini joku, jolla ei ole niihin nimiä,
ja aseeni joku, jolla ei ole niille käyttöä.
Olin kerran saada kaiken.
Mutta sitä ei lasketa.
Minulla oli silti koko ajan perheeni.
Nyt olemme jälleen yhdessä -
siellä, mihin meidät hyväksytäänkin.
Polttakaa ruumiini.
Antakaa tuhkan lentää.
Olen vapaa."
19. MARRASKUUTA 1940 LUFTWAFFE PUDOTTI BIRMINGHAMIIN 400 TONNIA RÄJÄHTEITÄ.
SMALL HEATHISSA 53 BSA:N TEHTAAN TYÖNTEKIJÄÄ KUOLI -
PÄÄTETTYÄÄN OLLA MENEMÄTTÄ VÄESTÖNSUOJAAN ILMAHÄLYTYKSEN JÄLKEEN.
TÄMÄ ELOKUVA KUNNIOITTAA HEIDÄN MUISTOAAN.
Tekstitys: Miia Mattila